ՄԱՐՄԱՇԵՆ ՀԱՄԱՅՆՔԻ ՂԵԿԱՎԱՐ ԿԱՐԵՆ ԱՐՇԱԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑՉԻ ՕՐՎԱ ԱՌԹԻՎ

ՈՒսուցիչ կարող են դառնալ բոլորը, բայց իսկական նվիրյալներ՝ քչերը:
Մեր սիրելի՛ ուսուցիչներ, իսկական նվիրյալներ և երախտավորներ, ընդունե՛ք իմ շնորհավորանքն ու ջերմ բարեմաղթանքներն ՈՒսուցչի օրվա առթիվ:
Ձեր գործի կարևորությունն ու պատասխանատվությունը զգում ենք յուրաքանչյուրս, ուստի արժևորում ենք այն՝ քաջ գիտակցելով, թե ինչքան նուրբ, ինչքան բարդ ու պատվարժան աշխատանք եք դուք կատարում:
Ձեր մեծագույն վաստակը մեր զավակների դաստիարակությունն է, ազնիվ ու վեհ մղումներով առաջնորդվող հայորդիներ կյանք ուղարկելն է: Մեր դժվարին ու հակասություններով լի կյանքում ազնիվ նպատակներ փայփայել, մարդկային արժեքները բարձր պահել ու հարգանքի արժանացնել մեծին սովորեցնում եք հենց դուք: Մեսրոպյան ու կոմիտասյան արմատների հասուն արմատներն եք դուք, որ պիտի կենսափորձ ու նվիրում ներարկեք սերունդներին: Դուք եք, որ քաջազուններին հայրենիքի հանդեպ սիրո ու հայրենի հողից չկտրվելու կապը սերտացնեք այնպես, որ անհնար լինի դրանք թրատել:
Իմ խոնարհումը բերելով ձեր մեծության առջև՝ շնորհավորում եմ կրկին ու մաղթում լուսավոր ու խաղաղ կյանք, գնահատում և արժանի աշակերտներ, որոնք միշտ երախտագիտության խոսքեր կհնչեցնեն ձեր պատվին:
Շնորհավոր ձեր տոնը, հարգարժան ուսուցիչնե՛ր: